El Teuladí reconeix els millors treballs de plàstica i literatura infantil
27/05/2010

# El Teuladí reconeix els millors treballs de plàstica i literatura infantil

*   27/05/2010
*   [Imprimir](#)
*   Compartir
*    https://www.alaquas.org/documento.asp?id\_do=12094

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12094%2F0&title=Ajuntament%20d%27Alaqu%C3%A0s.%20Premsa.El%20Teulad%C3%AD%20reconeix%20els%20millors%20treballs%20de%20pl%C3%A0stica%20i%20literatura%20infantil)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12094/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12094/27052010alcaldessa_amb_premiats_Form_4.jpg)](https://www.alaquas.org/ficheros/documentos/2010/2/12094/27052010alcaldessa_amb_premiats_Form_10.jpg "<a href='https://www.alaquas.org/ficheros/documentos/2010/2/12094/27052010alcaldessa_amb_premiats_Form_10.jpg' target=_blank><i class='fa fa-external-link' aria-hidden='true'></i>.El Teuladí reconeix els millors treballs de plàstica i literatura infantil</a>")

Més de 2000 alumnes de tots els col·legis d'Alaquàs participen en la XXVII edició del Concurs de Plàstica i Literatura Infantil El Teuladí

El Castell d'Alaquàs va acollir ahir el lliurament de premis de la XXVII edició del Concurs de Plàstica i Literatura Infantil que cada any convoca l'Ajuntament d'Alaquàs per fomentar la literatura i les arts plàstiques entre els escolars de la ciutat. Amb gran èxit d'acollida, enguany s'han presentat a aquest certamen més de 2000 alumnes de tots els col·legis d'Alaquàs.

Les obres literàries i els treballs plàstics presentats han versat aquesta vegada sobre el lema "Alaquàs, els valors de l'esport". L'Alcaldessa d'Alaquàs, Elvira García Campos, va ser l'encarregada d'atorgar els premis als alumnes més destacats del concurs d'enguany, prèviament elegits per un jurat composat per representants de l'Ajuntament d'Alaquàs, del Consell de Xiquetes i Xiquets de la ciutat i dels diferents centres escolars.

Enguany s'han atorgat 18 premis consistents en lots de llibres i material de dibuix per als i les alumnes més destacats i sis premis per la participació dels col·legis.

Pel que fa als premis a l'alumnat, en la categoria de redacció en valencià del 2n cicle de primària, els guanyadors han estat Álex Moreno Gil, del CP Sanchis Almiñano; Lucía Esteban Moreno, alumne del col·legi Bonavista i Marta Alite Chica, del Madre Josefa Campos. Pel que fa als premis de redacció en valencià per als alumnes de 3r cicle de primària, han guanyat Ricardo Gascón Boronat, del Sanchis Almiñano; Laura Martínez Ruíz, del Mare de Déu de l'Olivar i Gema Montoya Villaescusa, del Vila d'Alaquàs.

Dins de la categoria de redacció en castellà de 2n cicle de primària, han estat els guanyadors Vicente Chillida Martínez, del col·legi González Gallarza; Rubén Rodrigo Hueso, del Bonavista i María Palop Medina, del col·legi Madre Josefa Campos. En 3r cicle de primària d'aquesta categoria, els guanyadors han estat Javier Villarroya, del González Gallarza; Carmen Torralba Torregrosa, del Mare de Déu de l'Olivar i Lidia González Valera, del Bonavista.

Respecte als premis de plàstica, en 1r cicle de primària, han destacat Lidia Monterde Ruiz, del Madre Josefa Campos; Elvira Sánchez Corbín, del Mare de Déu de l'Olivar i Saray Valera Rolles, del Ciutat de Cremona. En 2n cicle de primària els afortunats han estat Joan Rafel Nadales Martínez, del González Gallarza; Sara Lozoya Sánchez ,del Sanchis Almiñano i Selena López, del Vila d'Alaquàs. En 3r de primària, Miguel Patiño Moreno, del Madre Josefa Campos, Azahara Carla Xana Albir Andreu, del González Gallarza i Nerea Saiz Varea, del Bonavista.

El primer premi al centre escolar amb major participació proporcional al nombre d'alumnes ha estat per al col·legi Sanchis Almiñano amb una dotació econòmica de 500 euros. El segon, amb una dotació de 350 euros, ha sigut per al col·legi públic Bonavista. El col·legi Mare de Déu de l'Olivar ha quedat en tercer lloc amb un premi de 250 euros. El quart premi, amb una dotació de 175 euros ha estat per al Madre Josefa Campos; el cinqué amb 150 euros per al González Gallarza; el sisé amb una dotació de 100 euros per al Ciutat de Cremona i el seté premi, amb 80 euros, per al Vila d'Alaquàs.

En el mateix acte es va presentar la publicació del llibre "El Teuladí" que recopila totes les obres guanyadores de la convocatòria del 2009 d'aquest concurs.